OKRESNÝ ÚRAD KOŠICE
ODBOR STAROSTLIVOSTI O ŽIVOTNÉ PROSTREDIE
Oddelenie ochrany prírody a vybraných zložiek životného prostredia
Komenského 52, 041 26 Košice

Číslo: OU-KE-OSZP3-2015/002707              					 Košice 24.02.2015

R o z h o d n u t i e

Okresný úrad Košice, odbor starostlivosti o životné prostredie (ďalej len „okresný úrad“), ako príslušný orgán štátnej správy v zmysle § 56 písm. b) zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon o EIA“), vydáva podľa § 29 ods. 7 zákona, na základe predloženého zámeru „KE, Modernizácia električkových tratí MET v meste Košice“, ktorý predložil navrhovateľ Mesto Košice, Trieda SNP 48/A, 040 11 Košice, po ukončení zisťovacieho konania toto rozhodnutie:
        	Navrhovaná činnosť, „KE, Modernizácia električkových tratí MET v meste Košice“, ktorá rieši modernizáciu t.j. nahradenie zastaraných, opotrebovaných konštrukcií električkových tratí za nové progresívne prvky v MČ Košice – Juh , MČ Košice – Západ, MČ Košice – Sever a MČ Košice – Staré mesto 
sa nebude ďalej posudzovať

podľa zákona o EIA.

Odôvodnenie 

        	Mesto Košice, Trieda SNP 48/A, 040 11 Košice predložil okresnému úradu podľa § 22 zákona listom zo dňa 17.12.2014 zámer „KE, Modernizácia električkových tratí MET v meste Košice“.
         
Na základe písomnej žiadosti navrhovateľa zo dňa 19.11.2014, okresný úrad podľa § 22 ods. 7 zákona upustil od požiadavky variantného riešenia zámeru listom č. OU-KE-OSZP3-2014/047512 zo dňa 24.11.2014.

 	Účelom navrhovanej činnosti je riešiť modernizáciu častí električkovej trate v rozsahu modernizácie samotného koľajového zvršku, spodku a v nevyhnutnom rozsahu s modernizáciou infraštruktúry súvisiacej s prevádzkou na modernizovaných úsekoch električkovej trate.
	 Stavba sa nachádza v samostatnom jestvujúcom priestore medzi cestnými komunikáciami, ktorý je vyhradený pre koľajovú trať. Záujmové územie sa nachádza  v MČ Košice – Sever na pozemkoch reg. „C“ parc. č. 2301, 2302, 2731/1, 2786, 2789/1, 2789/21, 2809, 8001/1, 8001/5, 8001/6, 8017, 8130/1, 8222, 8283/2, 8302/8, 8309/7, 8326/1, na pozemku reg. „E“ parc. č. 2547 v kat. úz. Severné mesto, v MČ Košice – Staré mesto na pozemkoch reg. „C“ parc. č. 2444/1, 2591/1 v kat. úz. Stredné mesto, na pozemkoch reg. „C“ parc. č. 8309/3, 8324, 8297/1, 8323, na pozemkoch reg. „E“ parc. č. 2465/102, 2466, 2467/2, 2468/1, 2484, 2485, 2488, 2489, 2493, 2494/1, 2495, 2795/2, 2796 v kat. úz. Letná, na pozemkoch reg. „C“ parc. č. 3785/1, 3785/12, 3785/13, 3785/16, 3785/6, 3785/8, 3786/2, 3786/3, 3796/1, 3796/22, 3796/23, 3797/2, 3839/2, 3839/3, 3920/1, 3920/10, 3920/11, 3920/12, 3920/13, 3920/14, 3920/15, 3920/16, 3920/17, 3920/18, 3920/20, 3920/22, 3920/23, 3920/24, 3920/25, 3920/26, 3920/27, 3920/28, 3920/29, 3920/34, 3920/35, 3920/36, 3920/38, 3920/39, 3920/40, 3920/41, 3920/42, 3920/43 v kat. úz. Huštáky, v MČ Košice – Západ na pozemkoch reg. „C“ parc. č. 1391, 1392/1, 1396, 1400/46, 1400/65, 1400/1, 1457/12, 1460, 1463/1, 1466/3, 1466/4, 3009/71, 3839/1, 3902, 3903, 3908/1, 3908/2, 3909/10, 3909/3, 3910, 3911/12, 3912/7, 3913, 3921/1, 3921/5, 3922, 3924, 3925/1, 3926, 3927, 3930, 3931, 3932, 3938, 3940, 3941, 3942, 3943, 3949, 3950, 3951, 3952, 3957, 3958, 3960, 3961, 3962/2, 3963/2, 3964, 3965, 5426/1, na pozemkoch reg. „E“ parc. č. 6480/1, 6485/2 v kat. úz. Terasa, a v MČ Košice – Západ na pozemkoch reg. „C“ parc. č. 501/194, 501/209, 504/100, 506/24, 506/34, 533/4, 534/1, 534/3, 534/9, 3496/10, 3496/8, 3496/9, 3499/2, 3500/1, 3500/2, 3500/3, 3500/4, 3500/5, 3500/6, 3500/7, 3500/9, 3501/2, 4505/8, 375/15, 375/16, 375/3, 375/4, 3375/184, 4505/2, 375/18, 4505/9, 3375/185, 384/9, 3375/159, 4560/1, 4505/11, 4547/14, na pozemkoch reg. „E“ parc. č. 4393/504, 4481, 4482, 4506, 6486, 7860/1, 7878/502, 503, 7873/602, 7860/2, 7856/501, 7855/3, 7952/2, 788/2, 7873/602, 7879/501, 7879/1, 7878/501, 7876/502, 7879/2, 7873/601, 7861/1 v kat. úz. Južné mesto a na pozemkoch reg. „C“ parc. č. 2444/5, 2628/1, 2628/12 v kat. úz. Skladná. 
	Celková dĺžka modernizovaných úsekov dvojkoľajnej trate bude 7,170 km.

Z územnoplánovacieho hľadiska podľa platného ÚPN-HSA Košice je navrhovaná činnosť plne v súlade s územnoplánovacou dokumentáciou mesta Košice

Do záujmového územia nezasahujú žiadne chránené územia, resp. ich ochranné pásma. Na predmetnej lokalite sa nevyskytujú žiadne vyhlásené ani navrhované veľkoplošné a maloplošné chránené územia ani územia európskej sústavy chránených území NATURA 2000. Vymedzený krajinný priestor nepredstavuje územie osobitne chránené a ani priestor na ktorý by sa vzťahoval osobitný režim ochrany prírody podľa zákona o OPaK. Ide o územie, v ktorom platí I. stupeň ochrany. 

        	Zámer svojimi parametrami podľa prílohy č. 8 zákona o EIA je zaradený do  Kapitoly 13. Doprava a telekomunikácie, pol. č. 9 – Elektrické dráhy, závesné dráhy alebo podobné dráhy, závesné dráhy a lebo podobné dráhy osobitného druhu a trolejbusové dráhy, časť B – zisťovacie konanie bez limitu; podlieha teda zisťovaciemu konaniu, ktoré okresný úrad vykonal podľa § 29 zákona o EIA.

        	V rámci zisťovacieho konania okresný úrad rozoslal listom č. OU-KE-OSZP3-2014/051049 zo dňa 29.12.2014 zámer podľa § 23 ods. 1 zákona
 o EIA na zaujatie stanoviska rezortnému orgánu, dotknutým orgánom, povoľujúcemu orgánu a dotknutej obci. Zároveň bola požiadaná obec (MČ Košice  -  Juh, MČ Košice – Západ, MČ Košice – Staré mesto a MČ Košice - Sever) a mesto Košice, aby informovala do 3 pracovných dní od doručenia zámeru o tomto zámere verejnosť spôsobom v mieste obvyklým a zároveň jej oznámila, kedy a kde je možné do zámeru nahliadnuť ako aj na možnosť doručiť stanovisko tunajšiemu úradu do 21 dní od doby, keď bola o zámere informovaná.  
        	V zákonom stanovenom termíne doručili na okresný úrad svoje písomné stanoviská tieto subjekty: 

1.  Okresný úrad :

Stanovisko orgánu štátnej správy ochrany ovzdušia:

V zmysle listu zo dňa 29.12.2014, dáva okresný úrad k predloženému zámeru nasledovné stanovisko:
  
Vzhľadom k skutočnosti, že ide o prevádzku, v ktorej sa nepredpokladá tvorba základných ani iných znečisťujúcich látok a nejedná sa o stredný zdroj znečisťovania ovzdušia alebo veľký zdroj znečisťovania ovzdušia, preto nepodlieha vydaniu súhlasu podľa § 17 zákona č. 137/2010 Z. z. ovzduší.
 
Na základe vyššie uvedených skutočností, štátna správa ochrany ovzdušia nepožaduje, aby z hľadiska ochrany ovzdušia bola predmetná činnosť ďalej posudzovaná podľa zákona o EIA.

Stanovisko orgánu štátnej správy vodného hospodárstva:

V zmysle listu zo dňa 19.01.2015, dáva okresný úrad k predloženému zámeru nasledovné stanovisko:

Nakoľko navrhovaná činnosť nepredstavuje riziko nepriaznivého ovplyvnenia vodných pomerov, z hľadiska ich ochrany je navrhovaná činnosti v danom území možná a    nemáme k nej námietky. Pri dotyku s existujúcimi sieťami verejného vodovodu a verejnej kanalizácie zabezpečiť ich ochranu. Predmetná činnosť nemá byť posudzovaná podľa zákona o EIA.

Stanovisko orgánu štátnej správy ochrany prírody a krajiny:
     
V zmysle listu zo dňa 19.01.2015, dáva okresný úrad k predloženému zámeru nasledovné stanovisko:

Do záujmového územia nezasahujú žiadne chránené územia, resp. ich ochranné pásma. Na predmetnej lokalite sa nevyskytujú žiadne vyhlásené ani navrhované veľkoplošné a maloplošné chránené územia ani územia európskej sústavy chránených území NATURA 2000. Vymedzený krajinný priestor nepredstavuje územie osobitne chránené a ani priestor na ktorý by sa vzťahoval osobitný režim ochrany prírody podľa zákona o OPaK. Ide o územie v ktorom platí I. stupeň ochrany. 
         
       Štátna správa ochrany prírody a krajiny nemá námietky k predloženému zámeru a nežiada ďalšie  posudzovanie predmetnej činnosti podľa zákona o EIA..

Stanovisko orgánu štátnej správy odpadového hospodárstva:
 
V zmysle listu zo dňa 19.01.2015, dáva okresný úrad k predloženému zámeru nasledovné stanovisko:

Navrhovaná činnosť je v zákone o EIA prílohe č. 8 zaradená v zozname činnosti podliehajúcich posudzovaniu vplyvu na životné prostredie pod bodom 13. Doprava a telekomunikácie, položka č. 9.  

V časti IV.2.3 Údaje o výstupoch sú uvedené odpady, ktoré vzniknú :    
•	Počas realizácie stavby : 15 01 02, 15 01 03, 16 02 13, 16 02 14, 17 01 01, 17 01 02, 17 02 01, 17 02 03, 17 01 07, 17 03 01, 17 03 02, 17 04 05, 17 04 07, 17 04 11, 17 05 04,  17 05 06, 17 05 07, 17 05 08 , 17 09 04, 17 06 04, 20 02 01, 20 03 01.  
•	Počas prevádzky : 16 02 13, 17 05 07, 17 05 08, 20 03 03, 20 03 06, 20 02 01, 20 03 01.

Nakladanie s odpadmi vznikajúcimi počas výstavby sa bude riadiť podľa platnej legislatívy v odpadovom hospodárstve a v súlade s VZN mesta Košice.
  
Vzhľadom na druhy odpadov, ktoré budú vznikať počas realizácie stavby, ako aj spôsob nakladania s nimi, predmetnú stavbu z hľadiska odpadového hospodárstva nie je potrebné posudzovať podľa zákona o EIA. 

K problematike odpadov a spôsobu nakladania s nimi, sa v ďalšom stupni projektovej dokumentácie vyjadrí orgán štátnej správy odpadového hospodárstva v súlade s § 71 písm. n/ zákona č. 223/2001 Z. z. o odpadoch a o zmene a doplnení niektorých zákonov v znení neskorších právnych predpisov.      

      	Okresný úrad v zmysle § 23 ods. 4 zákona o EIA, ako dotknutý orgán z hľadiska jednotlivých úsekov štátnej správy nemá námietky k zámeru „KE, Modernizácia električkových tratí MET v meste Košice“ a vyjadruje názor, že predmetná činnosť nemá byť ďalej posudzovaná podľa zákona o EIA.

2.  Mesto Košice, v liste č. A/2015/02081-3, zo dňa 16.01.2015 konštatuje, že:

Mesto Košice v zmysle zákona informovalo o doručenom zámere verejnosť v mieste obvyklým spôsobom a to verejným oznamom na úradnej tabuli mesta Košice najmenej  po dobu 21 dní od zverejnenia informácie o jeho doručení, t.j. najmenej do 26.01.2015 a zverejnením oznamu na webovom sídle mesta: www.kosice.sk. 

         	Predložený zámer posudzovanej činnosti  je  spracovaný v požadovanej štruktúre  v zmysle prílohy č. 9 k zákonu o EIA. 

Predmetná dokumentácia konštatuje, že posudzovaná lokalita uvažovanej činnosti nie je v žiadnom kontakte s územiami siete európskej sústavy chránených území - NATURA 2000, národnej siete chránených území, ako ani prvkov územného systému ekologickej stability mesta Košice. Z hľadiska ochrany prírody a krajiny sa celá záujmová plocha nachádza  v území s prvým stupňom ochrany  v zmysle  zákona NR SR č. 543/2002 Z. z. o ochrane prírody a krajiny v znení neskorších predpisov.

        	Z územnoplánovacieho hľadiska je navrhovaná činnosť plne v súlade s ÚPN-HSA mesta Košice. 

       	Vplyvy na jednotlivé zložky životného prostredia súvisiace s výstavbou možno zhrnúť do dočasne zvýšenej prašnosti a intenzity hluku na stavenisku len do doby trvania jej realizácie.  Vplyvom stavby a jej prevádzky dôjde k pozitívnemu ovplyvneniu hlučnosti a vibrácií v dôsledku využitia moderných technológií pri výstavbe, t.j. navrhujú sa antihlukové a antivibračné opatrenia. Navrhovaný zámer činnosti podstatným spôsobom nezhoršuje súčasné dopady na zložky životného prostredia a nepredstavuje zásahy do vzrastlej zelene situovanej pozdĺž trasovania budúcej stavby. Väčšinu identifikovaných možných negatívnych vplyvov je možné eliminovať vhodne zvolenými opatreniami na ich odstránenie, neovplyvnia environmentálne charakteristiky dotknutých zložiek životného prostredia a preto je daná činnosť v území akceptovateľná. Na základe vyhodnotenia vplyvov na životné prostredia mestského typu a vplyvov na obyvateľstvo možno konštatovať, že navrhovaným zámerom nevzniknú nové negatívne vplyvy, ale naopak dôjde k vylepšeniu existujúceho hlučného a prašného stavu životného prostredia vplyvom nemodernej a starej električkovej dopravy. Výrub drevín, odstránenie zelene ani nový záber pôdy sa nebude realizovať.

	Vzhľadom na skutočnosť, že v zámere identifikované predpokladané negatívne vplyvy na životné prostredie sú ekologicky únosné a prevádzka bude environmentálne a technicky prijateľná, mesto Košice, ako dotknutá obec podľa zákona, odporúča pri povoľovacom procese realizáciu navrhovanej činnosti a pri povoľovacom procese využiť ustanovenia § 32 zákona, t.j., že správu o hodnotení činnosti nie je potrebné vypracovať.

3.  Úrad Košického samosprávneho kraja v liste č. 1658/2015/ORRPaIP/1203 zo dňa     15.01.2015 sa vyjadril k predloženému zámeru nasledovne : Pri minimálnom zásahu do životného prostredia a prehodnotení vplyvov celej navrhovanej činnosti ovzdušie, povrchové vody, podzemné vody, pôdu, za dodržania všetkých limitov v súlade s platnou legislatívou v ochrane vôd, ochrane ovzdušia ako aj zosúladenie s legislatívou o nakladaní s odpadmi, bezpodmienečnej realizácie opatrení na zmiernenie nepriaznivých vplyvov činnosti na životné prostredie súhlasíme s predloženým variantom zámeru a ukončením posudzovania činnosti v zisťovacom konaní.

4.  OÚ Košice, odbor krízového riadenia sa listom č. OU-KE-OKR-2015/000548/363 dňa 08.01.2015 vyjadril, že z predloženého zámeru nie je možné posúdiť riešenie stavby z hľadiska  potrieb civilnej ochrany a predmetný zámer nežiada posudzovať podľa zákona o EIA. 

5.	Regionálny úrad verejného zdravotníctva so sídlom v Košiciach v liste č. 2014/06589-02/HŽP zo dňa 13.01.2015 vyjadril názor, že predmetný zámer je možné z hľadiska požiadaviek ustanovených na ochranu, podporu a rozvoj verejného zdravia akceptovať.

6.	Okresné riaditeľstvo Hasičského a záchranného zboru v Košiciach sa listom č. ORHZ-KE3-2678-001/2014, zo dňa 08.01.2015 vyjadrilo, že z hľadiska ochrany pred požiarmi nepredpokladá vznik negatívnych vplyvov na životné prostredie.

7.	OÚ Košice, odbor cestnej dopravy a pozemných komunikácií sa listom č. OU-KE-OCDPK-2015/004522/2 dňa 12.01.2015 vyjadril, že k predloženému zámeru nemá námietky. Etapu UČS 12 – Ul. Komenského, úsek trate NMM (mimo) – obratisko Havlíčková (mimo), riešiť tak, aby prebudovaním nástupišťa na Čermeľskej ulici nedošlo k zmene smerového, výškového a šírkového usporiadania komunikácie II/547 – Čermeľskej cesty v predmetnom úseku. Tunajší správny orgán bude špeciálnym stavebným úradom na ceste II/547.

8.	Úrad Košického samosprávneho kraja, odbor dopravy sa v liste č. 1913/2015/OD-948 zo dňa 13.01.2015 sa vyjadril k predloženému zámeru nasledovne : Na zníženie emitovaného hluku a prenosu vibrácií pri prevádzke požadujeme v ďalšom stupni projektovej dokumentácie navrhnúť konkrétne riešenie a rozsah opatrení a tieto opatrenia vykonať už v rámci realizácie predmetnej stavby. Navrhovaným zámerom nevzniknú nové negatívne vplyvy, ale naopak dôjde k zlepšeniu existujúceho stavu životného prostredia, preto odporúčame realizáciu predmetného zámeru a odporúčame ukončiť proces posudzovania po etape zisťovacieho konania. Príslušným stavebným úradom pre stavby mestských dráh a pre stavby v ich ochrannom pásme, ktoré slúžia prevádzke dráhy alebo doprave na nej je tunajší špeciálny stavebný úrad. Podľa § 120 ods. stavebného zákona povoliť stavbu alebo jej zmenu môže len na základe záväzného stanoviska podľa § 140 stavebného zákona, vydaného miestne príslušným stavebným úradom, ktorý overuje dodržanie podmienok určených v územnom rozhodnutí alebo zastavovacích podmienok určených územným plánom zóny, ak sa územné rozhodnutie nevydáva. Žiadosť o stavebné povolenie a projektová dokumentácia stavby musí obsahovať všetky náležitosti v zmysle § 8 a §9 vyhlášky č. 453/2000 Z. z., ktorou sa vykonávajú niektoré ustanovenia zákona.

9.	Zo strany verejnosti neboli v stanovenej lehote doručené žiadne pripomienky.

        	Po zákonom stanovenom termíne (21 dní) do doby vydania rozhodnutia doručili na okresný úrad do doby prípravy predmetného rozhodnutia svoje písomné stanoviská tieto subjekty: 

1.	Ministerstvo dopravy, výstavby a regionálneho rozvoja SR, sekcia železničnej dopravy a dráh, odbor dráhový stavebný úrad v liste č. 06479/2015/C343-SŽDD/04485 zo dňa  26.01.2015 sa vyjadrilo, že k predloženému zámeru nemá žiadne pripomienky.
2.	Mestská časť Košice  - Juh v liste č. 1/22/2015/ORRaBP/Kv zo dňa 13.01.2015 sa vyjadrila, že k predloženému zámeru nemá námietky.
3.	Mestská časť Košice  - Staré mesto sa v liste zo dňa 22.01.2015 vyjadrila, že s predloženým zámerom aj s jeho realizáciou súhlasí za podmienky dodržania príslušných právnych predpisov a platných technických noriem.
4.	Mestská časť Košice  - Sever sa v liste č. 2015/00098/ROZ zo dňa 26.01.2015 vyjadrila, že k predloženému zámeru nemá námietky, za predpokladu dodržania príslušných právnych a technických podmienok.
5.	Mestská časť Košice  - Západ sa v liste č. 857/2015/OR zo dňa 13.01.2015 sa vyjadrila, že k predloženému zámeru zaujíma kladné stanovisko.
Záver 

Okresný úrad, v rámci zisťovacieho konania, posúdil navrhovanú činnosť z hľadiska povahy a rozsahu navrhovanej činnosti, miesta vykonávania navrhovanej činnosti, najmä jej únosného zaťaženia a ochrany poskytovanej podľa osobitných predpisov, významu očakávaných vplyvov na životné prostredie a zdravie obyvateľstva, súladu s územno-plánovacou dokumentáciou a úrovne spracovania zámeru. Prihliadal pritom na stanoviská doručené k zámeru od zainteresovaných subjektov a rozhodol tak, ako je uvedené vo výrokovej časti tohto rozhodnutia.
Na okresný úrad bolo doručených celkovo 16 stanovísk z toho 11 stanovísk bolo doručených v termíne do 21 dní a 5 stanovísk bolo doručených po zákonom stanovenom termíne, 9 stanovísk bolo súhlasných bez pripomienok a 3 stanoviská boli s pripomienkami ale nepožadovali vypracovanie správy o hodnotení v zmysle § 32 zákona o EIA. Všetky subjekty sa vyjadrili do doby vydania predmetného rozhodnutia.

 Z výsledkov posudzovania po zohľadnení jednotlivých doručených stanovísk a po vyhodnotení vplyvov navrhovanej činnosti, navrhovaných opatrení dospel príslušný orgán k nasledovnému záveru :

V procese zisťovacieho konania sa nepreukázali skutočnosti, ktoré by znamenali riziko vážneho poškodenia, alebo ohrozenia životného prostredia či zdravia obyvateľstva, prípadne by znemožňovali samotnú realizáciu predmetnej činnosti. 

OÚ Košice, ako príslušný orgán v zmysle zákona o EIA pri konečnom rozhodovaní zvažoval a vyhodnocoval všetky písomné stanoviská doručené v priebehu zisťovacieho konania v ktorých ani jeden z oslovených subjektov nevzniesli námietky takého charakteru, ktoré by boli dôvodom na ďalšie posudzovanie navrhovanej činnosti.

Na základe vyššie uvedeného, ako aj s prihliadnutím na § 29 ods. 4 zákona s použitím kritérií pre zisťovacie konanie podľa prílohy č. 10, okresný úrad rozhodol, že predložený zámer sa nebude ďalej posudzovať podľa zákona o EIA.

Ak sa zistí, že skutočné vplyvy posudzovanej činnosti sú väčšie, ako sa uvádza v zámere, je ten, kto činnosť vykonáva povinný zabezpečiť opatrenia na zosúladenie skutočného vplyvu s vplyvom uvedeným v zámere a v súlade s podmienkami určenými v rozhodnutí o povolení činnosti podľa osobitých predpisov.

Zo stanovísk doručených k zámeru a z opatrení navrhnutých v zámere vyplynuli požiadavky vo vzťahu k navrhovanej činnosti, ktoré bude potrebné zohľadniť v prípadnom procese konania o povolení činnosti podľa osobitných predpisov :
•	Okresný úrad, odbor cestnej dopravy a pozemných komunikácií navrhuje riešiť etapu UČS 12 – Ul. Komenského, úsek trate NMM (mimo) – obratisko Havlíčková (mimo), riešiť tak, aby prebudovaním nástupišťa na Čermeľskej ulici nedošlo k zmene smerového, výškového a šírkového usporiadania komunikácie II/547 – Čermeľskej cesty v predmetnom úseku. 
•	Okresný úrad, odbor krízového riadenia žiada ďalšie stupne PD pre územné a stavebné konanie zaslať na vyjadrenie.
•	Úrad Košického samosprávneho kraja, odbor dopravy požaduje na zníženie emitovaného hluku a prenosu vibrácií pri prevádzke v ďalšom stupni projektovej dokumentácie navrhnúť konkrétne riešenie a rozsah opatrení a tieto opatrenia vykonať už v rámci realizácie predmetnej stavby.

Upozornenie

Podľa § 29 ods. 9 zákona dotknutá obec bezodkladne informuje o tomto rozhodnutí verejnosť spôsobom v mieste obvyklým.

Poučenie

	Zisťovacie konanie sa nevykonáva podľa zákona č. 71/1967 Zb. o správnom konaní (správny poriadok) v znení neskorších predpisov, a preto sa voči nemu nemožno odvolať. Toto rozhodnutie možno preskúmať súdom podľa zákona č. 99/1963 Zb. Občiansky súdny poriadok v znení neskorších predpisov.

      Ing. Milan Murín
                                                                                                                   vedúci odboru

Rozhodnutie sa doručí :

1.	Mesto Košice, Trieda SNP 48/A, 040 11 Košice.

Na vedomie :

1.	Mesto Košice, oddelenie ŽP a ŠSÚ, Trieda SNP 48/A, 040 11 Košice;
2.	MÚMČ Košice – Sever, Festivalové námestie č. 2, 040 01 Košice;
3.	MÚMČ Košice – Staré mesto, Hviezdoslavova 7, 040 34 Košice;
4.	MÚMČ Košice – Západ, Trieda SNP 39, 040 11 Košice;
5.	MÚMČ Košice – Juh, Smetanova č. 4, 040 01 Košice;
6.	Ministerstvo dopravy, výstavby a regionálneho rozvoja SR, Námestie slobody č. 6, P.O.BOX 100,  810 05 Bratislava;
7.	Úrad Košického samosprávneho kraja, odbor dopravy, Námestie Maratónu mieru 1, 042 66 Košice;
8.	Úrad Košického samosprávneho kraja, Námestie Maratónu mieru 1, 042 66 Košice;
9.	Regionálny úrad verejného zdravotníctva so sídlom v Košiciach, Ipeľská 1, 040 11 Košice;
10.	Okresné riaditeľstvo Hasičského a ZZ v Košiciach, Požiarnická 4, 040 01 Košice;
11.	Okresný úrad Košice, odbor krízového riadenia, Komenského 52, 041 26 Košice;
12.	Okresný úrad Košice, odbor cestnej dopravy a pozemných komunikácií, Komenského 52, 041 26 Košice
13.	Okresný úrad Košice, odbor starostlivosti o životné prostredie, oddelenie ochrany prírody a vybraných zložiek životného prostredia, Komenského 52,  040 01 Košice-tu.